Iepirkuma komisijas 2017.gada 28.marta sēdē sniegtās atbildes

uz ieinteresētā piegādātāja uzdotajiem jautājumiem par atklātu konkursu

**„Medicīnas preču iegāde HIV profilakses punktiem”,**

(iepirkuma identifikācijas Nr. SPKC 2017/07)

**Jautājums**: gribēju precizēt, vai šīm šļircēm (2ml, 5ml, 10ml, 20ml) adata ir noņemama. Līdz ar to ja pievienotā adata neatbilst vajadzībai, to var viegli nomainīt. Sanāk, ka adata ar pievienotu adatu ir drusku vairāk nekā prasīts specifikācijā. Vai tik un tā viņas tiktu noraidītas? Ja jā, tad gādāsim atsevišķi šļirces bez adatām.

**Atbilde**: Pasūtītājam ir nepieciešamas 2ml, 5ml, 10ml, 20ml šļirces bez adatām, kā norādīts iepirkuma tehniskajā specifikācijā. Norādām, ka šļirces ir paredzēts izplatīt narkotiku lietotājiem, apmainot lietotas šļirces pret jaunām (t.s. kaitējuma mazināšana, angl. - *harm reduction*). Ņemot vērā, ka katra šļirce ar adatu ir atsevišķā iepakojumā, sanāk, ka narkotiku lietotājs atvērs iepakojumu, sapratīs, ka šī adata neder, nometīs zemē un pieliks citu adatu. Tādējādi palielinātos vidē nonākušo adatu daudzums, kas var palielināt risku sadurties ar tām nejauši. Tieši tāpēc Pasūtītājs izvēlas šļirces bez adatām, lai katrs narkotiku lietotājs sev var piemeklēt tievāko/resnāko adatu konkrētajai šļircei. Piedāvājot 2ml, 5ml, 10ml, 20ml šļirces ar pievienotām adatām, tas neatbildīs tehniskās specifikācijas prasībām.